નોંધનીય છે કે, સુરતના ઉધના બીઆરસી નજીક આવેલા રામનગરમાં રહેતો 8 વર્ષીય ક્રિતેશ સોલંકી શાળામાં ધોરણ 4માં અભ્યાસ કરે છે. મંગળવારે સવારે શાળાએ ગયેલા ક્રિતેશને શિક્ષિકાએ હોમવર્ક ન કરવાને કારણે લાકડીથી માર માર્યો હતો. શિક્ષિકાએ ક્રિતેશને પીઠ પર જોરથી સોટીઓ મારી હતી, દરમિયાન સંતુલન ગુમાવી દેતાં ક્રિતેશ જમીન પર પડી ગયો હતો. જો કે, ત્યાર બાદ મંગળવારે રાતે વાલીને આ ઘટનાની તેમણેજાણ થતા ઉધના પોલીસ મથકમાં શિક્ષિકા વિરુદ્ધ ફરિયાદ નોંધાવી હતી.